Document ID: /roh_data/filtered/fineweb-2-filterrobots_roh.jsonl.gz/10067

Questa sort da crap ha dà il num a las Dolomitas da l’Engiadina.
Il dolomit mellen grisch è fitg sumegliant a la chaltschina e furma la gronda part da las muntognas en il Parc Naziunal. Ils craps da dolomit d’ina grossezza da passa 1000 meters èn vegnids deponids avant passa 200 milliuns onns a l’ur d’in ocean. Il clima era da quel temp sitg e chaud, sco oz al golf da la Persia.
La crappa da dolomit ha ina colur bescha, brin grischa u grischa. Per laics èsi difficil da differenziar il dolomit da la chaltschina. Cuntrari a la chaltschina cuntegna il dolomit dapli magnesium ed è grugl cun rumper.